شكرا على الموضوع لكن صراحة دا اشوف اختلاف جدا كبير بين اللغه التي يتكلمها الارمن اليوم في ارمينيا وبين من يستعملها الارمن العراقيين فهناك لغه قديمه وهي ما يتسعملها الارمن العراقيين و لغه ارمن ارمينيا هي اللغه الدراجه اليوم
مثلا شلونك هم يكولون فونسس او فونسك اذا هواي
اما العراقيين يكولون انج بيسك
تصبح على خير يكولون باري كيشر العراقيين كيشر باري
اورس كيناتس العراقيين اورس كيراتاس يعني اكو اختلافات باللفظه مثلا يس هايئم العراقيين يكولون هاييم يس
تحياتي لكم وسلامي
السلام عليكم
اخونا حسين العارضي طبعا احنا سعداء انه اكو مَن عنده المام ولو بالشي القليل عن اللغة الارمنية
ومعك حقك اكو اختلاف باللفظ وبعض المعاني ايضا بين الارمنية اللي يتكلمها ارمن العالم عموما
عن ارمن ارمينيا لكن ارمن الشرق هم من يتكلمون باللهجة الارمنية الحديثة ولغة ارمن ارمينيا هي
الاقدم واللهجتين صحيحة .....
لكن هذا صار حديثا انا اذكر جدتي الله يرحمها كانت تتكلم ارمني احنا كنا اطفال نعتبره خشن
كنا نقول الها بيبي هاي اللهجة مالتك قديمة احجي مثلنا .... كيف باللغة العربية اكو اللغة الفصحى واللهجات
العامية بمختلف اشكالها اذ من كل قطر لهجة هم نفس الشي بالنسبة للغة الارمنية لكن الفرق انو بالارمني مو لهجات
لا لغة سليمة بالحالتين ومعتمدة بالكتب والمناهج العامة
وبالنسبة للكلمات اللي جبتها فمنها هي نفس المعنى مثلا باري كيشير و كيشير باري هو ماكو فرق نفس المعنى
واللي هي تعني عمت مساءً او تصبح على خير و هاييم يس او يس هاييم هم نفس الشي وتعني انا ارمني او ارمني انا
لكن اكو اختلافات مثل ما تفضلت حضرتك همة يكولون فونتسيس شلونك احنا نكول اينتشبسيس
ع العموم هي كلها ارمني صحيح ولا غبار عليه
تحياتي .